DIVINA-COMEDIA-TA-WEB	Ena forma, donc, d’ua blanca ròsa s’aufrie ara mia vista era milícia santa que Crist damb era sua sang hec era sua esposa; mès era auta, que volant ve e cante era glòria d’aqueth que l’enamore e era bontat que tant excèlsa l’a hèt, coma un eisham d’abelhes, que ja se bote sus es flors, ja s’en torne entath lòc a on eth sòn trabalh se convertís en doça mèu, descenie entara gran flor que se orne de tantes huelhes, e d’aquiu se lançaue de nauèth entath punt a on tostemp s’està eth sòn Amor.